Izvor: Ilustracija, Marko Lukunic/PIXSELL

Sinoć oko 22 sata, policijski službenici Policijske uprave zadarske spriječili su pokušaj krijumčarenja osoba na području Policijske postaje Donji Srb.

Nakon zaprimljene dojave da su policijski službenici na području Donjeg Lapca uočili kombi stranih nacionalnih oznaka za kojeg se sumnja da prevozi osobe koje su nezakonito prešle državnu granicu s BiH, a koji se nije zaustavio na dva pokušaja zaustavljanja, policijski službenici su na predjelu Raštele postavili blokadni punkt te svjetlosnim i zvučnim signalima pokušali zaustaviti kombi.



Vozač kombija nije se zaustavio već je prema njima nastavio vožnju, a policajci su, da bi odbili napad na sebe, prema njemu ispalili više hitaca iz varenog oružja.

Policija pucala u krijumčara migranata Izvor: N1 Policija pucala u krijumčara migranata Izvor: N1 Policija pucala u krijumčara migranata Izvor: N1 Policija pucala u krijumčara migranata Izvor: Ilustracija, N1

Nakon toga vozač kombija je iskočio iz vozila i pobjegao u šumu, a u kombiju je pronađeno 29 osoba stranih državljana iz više država, među njima i dvoje djece s ozljedama od vatrenog oružja i više njih s ozljedama od opasne vožnje.



Ozlijeđena djeca, 12-godišnjaci, prebačena su u zadarsku bolnicu i prema informacijama koje je N1 televizija dobila od glasnogovornika PU zadarske, Elisa Žodana, u stabilnom su stanju.

U kombiju je ozlijeđeno još sedam osoba, vjerojatno tijekom opasne vožnje.

Radi se o osobama koje su s područja Iraka i Afganistana, a trenutno se nalaze u službenim prostorijama policije u Srbu i nad njima se provodi obrada.

Krijumčar je trenutno u bijegu i za njim tragaju policijski timovi, a u potrazi sudjelue i pas tragač.

Što se tiče pojačanih kontrola na tom području, Žodan kaže kako će se poduzeti sve da se sačuva granica i osigura mir i sigurnost stanovništva.

Izvor: N1

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.